కె.రామకృష్ణారావు

కుడ్లిగి రామకృష్ణారావు 1991 క్యాడర్‌కు చెందిన ఐఏఎస్ అధికారి. ఆయనను 2025 ఏప్రిల్ 27న తెలంగాణ ప్ర‌భుత్వ ప్ర‌ధాన కార్య‌ద‌ర్శిగా నియమిస్తూ ప్రభుత్వం ఉత్తర్వులు జారీ చేసింది.  ఆయన 2025 ఏప్రిల్ 30న బాధ్యతలు చేపట్టాడు.

ఆయన ప్రత్యేక తెలంగాణ రాష్ట్రం ఏర్పడిన తర్వాత ఆర్థిక కార్యదర్శిగా, ప్రిన్సిపల్ సెక్రటరీగా, ఆర్థిక శాఖ ప్రత్యేక ప్రధాన కార్యదర్శిగా వివిధ హోదాల్లో పని చేసి 14 రాష్ట్ర బడ్జెట్‌లను (12 పూర్తి బడ్జెట్‌లు & రెండు అకౌంట్‌తో కలిపి) ప్రవేశపెట్టాడు. 

కె.రామకృష్ణారావు 2025 ఆగష్టు 31తో పదవీ విరమణ చేయాల్సి ఉండగా, ఆయన సర్వీసును  7 నెలలు పొడిగించాలని రాష్ట్ర ప్రభుత్వం కేంద్ర ప్రభుత్వానికి విజ్ఞప్తి చేయడంతో దానికి కేంద్ర ప్రభుత్వం ఆమోదించింది. 

జననం, విద్యాభాస్యం 
కె.రామకృష్ణారావు 1965 ఆగస్టు 30న ఆంద్రప్రదేశ్ రాష్ట్రం, అనంతపురం జిల్లా,  గుత్తిలో గురునాథరావు, భాగ్యలక్ష్మి దంపతులకు జన్మించాడు. ఆయన గుత్తి కోట వీధిలోని పట్టు కేశవపిళ్లై ప్రభుత్వ ప్రాథమిక పాఠశాలలో 1 నుండి 5వ తరగతి ఆ తరువాత శ్రీ సత్యసాయి జిల్లా (ఉమ్మడి అనంతపురం జిల్లా) పరిగి మండలంలోని కొడిగెనహళ్లి ఏపీఆర్‌ స్కూల్‌ ఆఫ్‌ ఎక్సలెన్స్‌లో 6 నుండి 10వ తరగతి వరకు, నాగార్జున సాగర్‌లో ఇంటర్‌, కాన్పూర్‌ ఐఐటీలో బీటెక్‌, ఢిల్లీ ఐఐటీలో ఎంటెక్‌, డ్యూక్‌ యూనివర్శిటీలో ఎంబీఏ పూర్తి చేశాడు. 
నిర్వహించిన పదవులు
 నల్లగొండ జిల్లా సబ్ కలెక్టర్‌ & జాయింట్ కలెక్టర్‌
 మహబూబ్​నగర్​ జిల్లా సబ్ కలెక్టర్‌ & జాయింట్ కలెక్టర్‌
 నిజామాబాద్ జిల్లా సబ్ కలెక్టర్‌ & జాయింట్ కలెక్టర్‌
 గుంటూరు జిల్లా కలెక్టర్‌
 ఆదిలాబాద్‌ జిల్లా కలెక్టర్‌
 సెంటర్ ఫర్ గుడ్ గవర్నెన్స్ డైరెక్టర్ జనరల్‌
  విద్యాశాఖ కమిషనర్‌
 2016 నుండి 2021 ప్రణాళిక శాఖ ముఖ్యకార్యదర్శి
 2021 నుండి తెలంగాణ రాష్ట్ర ఆర్థికశాఖ ముఖ్యకార్యదర్శి     
మూలాలు

వర్గం:జీవిస్తున్న ప్రజలు
వర్గం:ఐ.ఏ.ఎస్.ఆఫీసర్లు